Lav et referat af nedenstående tekst:

Tekst:
Nordjyllands Beredskab blev søndag klokken 10.27 kaldt ud til en brand i en ældrebolig på Skolevej i Nørresundby. Da brandvæsnet nåede frem, kom der sort røg ud, der ifølge indsatsleder Jakob Schmidt betyder, at der var kraftig brand inde i huset. - Da vi ikke ved, om der er en person derinde, sætter vi gang i eftersøgningen. Der er ingen, og vi får bekræftet, at hun er til et arrangement inde i byen, siger Jakob Schmidt. Ifølge indsatslederen tyder det indtil videre på, at branden er opstået i noget materiale, der lå på et komfur og blev antændt, efter hun var taget afsted. - Boligen er brand-, røg- og sodskadet, så den bliver ikke god at bo i den næste uges tid, siger Jakob Schmidt. Naboerne har ifølge indsatslederen ikke været i fare, da de var hurtige til at komme ud, da de opdagede branden.

Referat:
Søndag formiddag brød der brand i en ældrebolig i Nørresundby. Husets 90-årige beboer var ikke hjemme.